На основу чл.14. Правилника о научноистраживачкој дјелатности научних јединица на Филозофском факултету и Одлуке Вијећа Филозофског факултета о оснивању Центра за обуку наставника бр. 01-909 од 19.06.2019. год. Научно вијеће Центра доноси

**ПРАВИЛНИК О РАДУ ЦЕНТРA ЗА**

**ОБУКУ НАСТАВНИКА**

Члан 1.

Овим правилником се регулише дјелатност и начин рада научне јединице Центра за обуку наставника

Члан 2.

 Центар за обуку наставника је научна јединица основана на Филозофском факултету у Никшићу (у даљем тексту: ЦОН).

Седиште ЦОН је на адреси Филозофски факултет, Улица Данила Бојовића бб, 81400 Никшић.

ЦОН нема својство правног лица.

ЦОН нема свој посебан пословни рачун.

Сви приходи и расходи из активности ЦОН иду на и са пословног рачуна Филозофског факултета.

Члан ЦОН може бити сваки члан наставног особља запослен на Филозофском факултету или другој организационој јединици Универзитета Црне Горе, као и лице које није запослено на УЦГ, али је компетентно за питања којима се бави ЦОН.

ЦОН има руководиоца који се, на предлог чланова ЦОН бира већином гласова на седници ЦОН-а, на којој постоји кворум, на период од 3 године, а из редова запослених на Филозофском факултету.

Руководилац ЦОН организује рад ЦОН.

 Члан 3.

**Мисија** Центра за обуку наставника ће промовисати учење, пружати знање и преносиве вјештине који ће корисницима помоћи у личном и професионалном развоју током читавог живота.

**Визија:** Центар за обуку наставника је јединица која доприноси личном и професионалном развоју наставника кроз анализу развојних потреба, постављање циљева развоја, израду плана акције, реализацију програма учења и развоја и евалуацију целокупног процеса.

Циљеви рада ЦОН су:

Општи циљеви:

1. Континуирани лични и професионални развој циљних група (васпитача, учитеља, наставника, медицинских сестара, стручних сарадника, радних терапеута, родитеља, чланова породица, медија, локалних самоуправа, заинтересованих чланова шире друштвене заједнице, удружења грађана) које су директно и/или индиректно укључене у рад за добробит и развој образовања и васпитања у заједници;
2. Континуирано учење и развој вулнерабилних група (дјеца, млади, старије особе, незапослени, маргинализоване групе).

Специфични циљеви:

1. Идентификација области у којима су чланови одређених циљних група компетентни;
2. Идентификација области у којима је члановима одређених циљних група потребно да стекну или побољшају компетенције;
3. Идентификација специфичних потреба потенцијалног развоја;
4. Идентификација стилова учења, активности и ресурса који су потребни/пожељни за реализацију развојних активности;
5. Вођење кроз процес напредовања и редефинисања планова личног и професионалног развоја;
6. Осмишљавање и реализација програма за обуку наставника и цјеложивотног учења и развоја према потребама – дјеца и млади (квалитетно слободно вријеме), старије особе (активно старење), особе са посебним потребама, незапослени и друге маргинализоване и вулнерабилне групе (друштвена инклузија);
7. Реализација формалних и неформалнних облика учења (акредитовани програми, курсеви, тренинзи, радионице, предавања, Е-learning, конференције, стицање квалификација и слично);
8. Анализа и идентификација потреба тржишта рада, предузећа и послодаваца, у циљу повећања ефикасности тржишта рада.
9. Мобилност у учењу и раду (локална, национална и интернационална)
10. Оснаживање и усавршавање система струковног образовања кроз повезивање са установама и предузећима.

Члан 4.

Циљеве рада ЦОН реализује непосредном обуком наставника, давањем савјета у вези са учењем, с обзиром на то да су то области које прате грађане кроз цио живот.

Савјети се дају лицима заинтересованим за различите видове учења током цијелог живота кроз различите облике ваннаставних активности.

Савјети из претходног става се реализују кроз усмјеравање процеса:

1. цјеложивотног учења на формалном нивоу кроз реализацију акредитованих семинара;

2. цјеложивотног учења студената;

3. цјеложивотног учења у образовању одраслих;

4. цјеложивотног учења незапослених одраслих;

5. цјеложивотног учења дјеце, младих и старијих грађана;

6. цјеложивотног учења младих који припадају угроженим групама,

7. цјеложивотног учења осјетљивих категорија становништва.

Члан 5.

ЦОН кроз различите програме цјеложивотног образовања и каријерног вођења помаже корисницима рада Центра и полазницима укљученим у различите програме семинара и целоживотног учења које се у Центру организује тако што им се кроз активности Центра отварају могућности учења током читавог живота у складу са њиховим интересовањима, потребама тржишта рада и најновијим достигнућима у области за коју су заинтересовани.

Каријерним вођењем у високом образовању помаже се студентима и дипломираним студентима наставничког профила разлитих нивао студија, који нијесу остварили успјешан прелазак на тржиште рада, доношење добрих одлука у вези са могућностима и вриједностима опција за које се опредјељују и успјешан прелазак на тржиште рада (а у вези са праксом, стипендирањем, мобилношћу, волонтирањем, запослењем и томе слично).

Каријерним вођењем у образовању одраслих помаже се одраслима да у складу са својим компетенцијама размотре наставак образовања кроз формалне, неформалне и информалне облике цјеложивотног учења, да унаприједе вјештине и запошљивост и да на дјелотворан начин користе стечене вјештине на тржишту рада.

Обука наставника односи се на:

1. Наставнике у сталном радном односу;
2. Наставнике запослене на одређено вријеме;
3. Наставнике који се налазе на тржишту рада (незапослене наставнике).

Цјеложивотно учење односи се на:

1. Дјецу и младе;
2. Запослене и незапослене одрасле;
3. Старије особе;
4. Вулнерабилне и маргинализоване групе

У оквиру ових широко постављених нудиће се и подршка специфичнијим циљним групама, као што су, на пример, радници који се суочавају са потребом мобилности, било да се ради о мобилности у оквиру матичне институцији илио промјени послодавца у својој или некој потенцијаллној страној држави. Центар ће одговарати и на специфичне потребе старијих радника, нпр. њиховим укључивањем у учење и активно управљање процесом учења у савременијим условима, али и на потребе дјеце и младих, као што је на примјер управљање слободним временом.

Члан 6.

Све горенаведене циљеве рада ЦОН реализује:

1. осмишљавањем и реализацијом акредитованих програма стручног усавршавања;

2. осмишљавањем и реализацијом других видова цјеложивотног учења: семинара, тренинга радионица, *on-line* обука, трибина, округлих столова, дискусија, панел дискусија, научних и стручних конференција...

3. кроз појединачне личне, писане или електронске консултације са предавачима или тимом, а у вези са одређеним питањем;

4. издавањем публикација;

5. израдом и постављањем база података;

6. израђивањем приједлога пројекта – националних и међународних;

7. реализацијом различитих пројеката усмерених ка стручном усавршаванју наставника и развоју целоживотног учења

8. реализацијом мобилности

Све горенаведене активности реализују компетентни чланови и сарадници ЦОН.